Број: 2991/4-a

26.09.2019. године

Поступајући у складу са чл. 63. и чл. 20. Закона о јавним набавкама („Службени гласник РС“ 124/12, 14/15 и 68/15) обавештавамо вас да је Потенцијални понуђач доставио Захтев за додатним појашњењима конкурсне документације јавне набавке мале вредности - Набавка опреме за О.Ј.СТАЦИОНАР бр.07/19.

**Питање:**

„У конкурсној документацији у делу НАЗИВ И ТЕХНИЧКЕ КАРАКТЕРИСТИКЕ СА СТРУКТУРОМ ЦЕНЕ на страни 19 за позиција 2.Електрична конвекцијска пећ -4 плеха између осталог тражите да пећница буде опремљена системом за самопрање са мин.4 програма прања.

Обавештавамо цењеног Наручиоца, да Електрична конвекцијска пећ - 4 плеха, чије техничке карактеристике тражите конкурсном документацијом не садржи систем за самопрање са мин.4 програма прања. Будући се све остале тражене техничке карактеристике слажу са моделом електричне конвекцијске пећнице коју намеравамода Вам понудимо, контактирали смо и произвођача који је потврдио да иста не поседује систем за самопрање са мин.4 програма прања.

У вези са горе наведеним молимо Наручиоца да у овом делу измени конкурсну документацију, односно да избаци тражени захтев.“

**Одговор:**

Комисија за јавну набавку мале вредности - Набавка опреме за О.Ј.СТАЦИОНАР бр.07/19 је размотрила примедбу потенцијалног понуђача. У складу са тим, Комисија је извршила исправку на страни 19/33 Конкурсне документације у делу ЕЛЕКТРИЧНА КОНВЕКЦИЈСКА ПЕЋ – 4 плеха, и то тако што се брише “Опремљена системом за самопрање са мин. 4 програма прања.“.

Комисија за ЈН 07/19 обавештава потенцијалне понуђаче да је нови рок за подношење понуда 09.10.2019.године до 10:00 часова.

Јавно отварање понуда одржаће се истог дана са почетком у 10:30 часова у просторијама Наручиоца.

Комисија за ЈН 07/19